Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
27 ส.ค. 2558

อาจเพิ่มวงเงินซื้อหลัง SET ยืน 1,340 จุด…ลุ้นเป้าหมายถัดไป 1,380-1,400 จุด
ดัชนี SET อยู่ที่ 1,345.30 จุด +25.22 จุด +1.91% ปริมาณซื้อขาย 23,488  ลบ.
แนวรับ :          1,335          แนวต้าน :          1,358
สรุปทิศทางและแนวโน้มตลาด
การยืนเหนือ 1,340 จุด จะเป็นสัญญาณ “บวก” ระยะสั้น: การปรับสูงขึ้นของตลาดหุ้น Dow Jones หนุนตลาดหุ้นทั่วโลก และ SET ปรับสูงขึ้นเช้านี้ และการยืนได้เหนือ 1,340 จุด จะเป็นสัญญาณ “บวก” ระยะสั้น โดยมีเป้าหมายถัดไปที่บริเวณ 1,380-1,400 จุด
เพิ่มวงเงินซื้อ แต่ยังแนะนำ “Selective” ต่อ: การฟื้นตัวยืนเหนือ 1,340 จุด ทำให้อาจเพิ่มวงเงินในการ “ซื้อ” คาดหวังการปรับสูงขึ้นต่อไปที่ 1,380-1,400 จุด แต่การเข้าซื้อยังแนะนำ “Selective” ในกลุ่มหุ้นที่ได้รับผลดีจากนโยบายกระตุ้นเศรษฐกิจรัฐบาลฯ ต่อไป อย่าง:
1. กลุ่มรับเหมาฯ: STEC (ทะลุ 25.75 มีแนวต้านถัดไปที่ 27.75 บาท) CK SEAFCO
2. กลุ่มค้าปลีก: CPALL (ราคาหุ้น Laggard กลุ่มในช่วง 2 สัปดาห์ที่ผ่านมา ล่าสุดทะลุแนวต้าน 48 ไปแล้ว มีเป้าหมายถัดไปที่ 50.75 บาท) HMPRO (เป้าหมายระยะสั้นที่ 7.30 บาท) GLOBAL
3. กลุ่มหุ้นราคาต่ำใกล้ Book หรือ NAV…”ซื้อ” QH: PTTGC ราคาหุ้นซื้อขายใกล้ Book Value ขณะที่ QH ปัจจุบันราคาหุ้นต่ำกว่า NAV ที่ถือหุ้นใน HMPRO (มูลค่าหุ้น HMPRO คิดเป็น ~70% ของ NAV QH และราคา HMPRO ฟื้นตัวขึ้น +12% ตั้งแต่ต้นสัปดาห์) LHBANK REIT รวมกันที่ 2.42 บาท/หุ้น เหมือนได้ธุรกิจอสังหาฯ แบบไม่มีต้นทุน ขณะที่ราคาหุ้นมีจังหวะฟื้นตัวไปที่แนวต้านสำคัญ 2.50 บาท
ส่งออกเดือน ก.ค. -3.56% y-y ขณะที่นำเข้า -12.73% y-y หนุนเกินดุล US$770 ล้าน: ตัวเลขส่งออกเดือน ก.ค.ที่ US$18,223 ล้านหดตัวลงต่อเนื่อง -3.56% y-y จากเศรษฐกิจประเทศคู่ค้าชะลอตัว ราคาผลิตภัณฑ์ปิโตรเลียมปรับลดลง และราคาสินค้าเกษตรตกต่ำ ขณะที่การนำเข้าที่หดตัวลงแรก -12.73% y-y ที่ US$17,452 ล้าน หนุนดุลการค้าเกินดุล US$770 ล้าน
 
หุ้นที่น่าสนใจทางเทคนิค
LIVE “ซื้อ” ราคาหุ้นมีจังหวะแกว่งขึ้นต่อเนื่อง พร้อมปริมาณการซื้อขายสนับสนุนหนาแน่น กำลังสร้างตัวรูปแบบ Bullish Flag เป็นจังหวะเข้าเก็งกำไรได้ มีแนวต้านแรกที่ 0.82 บาท ผ่านได้จะมีแนวต้านถัดไปที่แนว Downtrend Line บริเวณ 0.85 บาท
KTC “ซื้อ” ราคาหุ้นแกว่งตัวฟื้นขึ้นต่อเนื่อง พร้อมปริมาณการซื้อขายเริ่มกลับมาหนาแน่น เครื่องมือ MACD พุ่งชี้ขึ้นตัด Signal ใกล้ตัด 0  เป็นจังหวะซื้อเก็งกำไร มีแนวต้านแรกที่แนว Downtrend Line 87.50 บาท และแนวต้านถัดไปที่ 90.00 บาท
ANAN “ซื้อ” ราคาหุ้นมีจังหวะฟื้นตัวขึ้นด้วยแท่งเทียนรูปแบบ Morning Star  เครื่องมือ Stochastic เริ่มงอชี้ขึ้น เป็นจังหวะซื้อเก็งกำไรตามการฟื้นตัว มีแนวต้านแรกบริเวณ 3.10 บาท และถัดไปบริเวณ 3.18 บาท 
 
Futures   แนวรับ         แนวต้าน
SET50       860            868
                855            875
Gold         19000          19200
               18900          19400
Oil           1550           1600
               1500           1650